**REPUBLIKA HRVATSKA**

**OSNOVNA ŠKOLA STOJA**

**Pula, Brijunska 5**

KLASA: 003-06/19-01/1

URBROJ: 2168/01-55-62/46

Pula, 27.12.2019.

Na temelju članka 118. stv.2. podstavka 5. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19) i članka 59. Statuta škole, a u svezi promjena u tjednim i godišnjim zaduženjima učitelja, a radi usklađenja s Pravilnikom o izmjenama i dopunama Pravilnika o tjednim radnim obvezama učitelja i stručnih suradnika u osnovnoj školi (NN 102/19) i Zakona o blagdanima i neradnim danima u Republici Hrvatskoj (NN 110/19), Školski odbor Osnovne škole Stoja na sjednici održanoj 27.12.2019. godine donosi

**ODLUKU**

**O IZMJENAMA I DOPUNAMA**

**GODIŠNJEG PLANA I PROGRAMA**

**ZA ŠKOLSKU GODINU 2019./2020.**

U Godišnjem planu i programu točka 10. Prilozi, a radi usklađenja s Pravilnikom o izmjenama i dopunama Pravilnika o tjednim radnim obvezama učitelja i stručnih suradnika u osnovnoj školi (NN 102/19) mijenjaju se odluke o tjednim i godišnjim zaduženjima učitelja predmetne i razredne nastave (produženi boravak).

**Članak 1.**

Odluke o tjednim i godišnjim zaduženjima učitelja predmetne nastave mijenjaju se u dijelu stručno metodičkih pripremanja koje umjesto 20 min. iznose 30 min. po satu neposredno odgojno-obrazovnog rada.

**Članak 2.**

Odluke o tjednim i godišnjim zaduženjima učitelja produženog boravka mijenjaju se u dijelu ostalih poslova i umanjuju se za stručno-metodičko pripremanje koje iznosi 20 min. po satu neposredno odgojno-obrazovnog rada.

**Članak 3.**

Odluke o tjednim i godišnjim zaduženjima učitelja predmetne nastave, razredne nastave i produženog boravka mijenjaju se radi usklađenja sa Zakonom o blagdanima, spomendanima i neradnim danima u Republici Hrvatskoj (NN 110/19) po kojemu 25.06.2020. više nije blagdan u Republici Hrvatskoj.

**Članak 4.**

Ova Odluka stupa na snagu odmah, a primjenjuje se od 07.01.2020. godine.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_

Mojca Tavčar Benčić